Diari Oficial de la Generalitat Valenciana


Sumari del DOGV 2140, del 09-11-1993 (1993/829683)

ORDRE d'11 d'octubre de 1993, de la Conselleria de Treball i Afers Socials, per la qual s'ofereixen els I Premis Projectes Fi de Carrera en matèria d'Accessibilitat al Medi Físic .
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/11/(2)/dof/vci/html**

### Dades del document

Número de DOGV
:   2140

Data del DOGV
:   09-11-1993

Secció del DOGV
:   DISPOSICIONS GENERALS

Número del document
:   1993/829683


Data del document
:   11-10-1993

Organisme emissor
:   Conselleria de Treball i Afers Socials

Tipus de document
:   Ordre

Ordre d'11 d'octubre de 1993, de la Conselleria de Treball i Afers Socials, per la qual s'ofereixen els I Premis Projectes Fi de Carrera en matèria d'Accessibilitat al Medi Físic.  
La publicació del Decret 193/1988, de 12 de desembre, del Consell de la Generalitat Valenciana, pel qual s'aproven les «Normes per a l'accessibilitat i eliminació de barreres arquitectòniques» dota a la nostra comunitat d'una legislació bàsica sobre la qual es sustenta la possibilitat d'aconseguir que les nostres ciutats, en un futur, siguen accessibles per a tots.  
En aqueixa línia s'emmarca el pla d'actuació que en matèria d'accessibilitat al medi físic té establerta- la Conselleria de Treball i Afers Socials, mitjançant l'Institut valencià de Serveis Socials, en el qual destaquen per la seua importància accions dirigides a l'eliminació de les barreres que hi ha, a través de dotacions econòmiques a institucions i entitats, amb la finalitat de fer accessibles instal·lacions i edificis existents.  
Així mateix, altre gran apartat Objecte d'atenció per part de l'IVSS és la conscienciació de la societat, responsables polítics i tècnics, perquè tot allò nou que es construesca acomplesca la normativa i reunesca els requisits fonamentals que permeta la completa utilització per part de tots els ciutadans, independentment de les característiques pel que fa a la seua mobilitat. Tot això amb la finalitat que el paràmetre de l'accessibilitat s'integre en la dinàmica social com una cosa assumida i, per tant, normalitzada.  
En aquest procés adquireixen un caràcter. protagonista els professionals de l'arquitectura i l'enginyeria, atés que la consideració de l'accessibilitat en els seus- dissenys i projectes . constitueixen una sòlida base per a aconseguir l'objectiu d'un entorn accessible per a tots.  
Amb la finalitat d'estimular i reconéixer l'interés per aquesta temàtica dels futurs professionals de l'arquitectura i enginyeria de les universitats de la Comunitat Valenciana, és per això que es considera adequat realitzar una convocatòria per a premiar els projectes de fi de carrera que destaquen en la consideració de l'accessibilitat.  
Per això, i en virtut de les facultats atribuïdes per la Llei 5/1983 de 30 de desembre, del Govern Valencià, i el Decret 18/1992, de 3 de febrer, del Consell de la Generalitat Valenciana, pel qual s'aprova el Reglament Orgànic i Funcional  
d'aquesta Conselleria, modificat pel Decret 82/1993, de 28 de juny.  
ORDENE  
Article primer  
S'ofereixen els I Premis Projectes Fi de Carrera en matèria d'accessibilitat al medi físic.  
Arlicle segon  
S'aproven les bases que regiran els premis, les quals. s'inclouen en l'annex I d'aquesta ordre.  
Article tercer  
S'estableix una dotació de quatre-centes cinquanta mil pessetes, distribuïda en tres premis de 150.000 pessetes cadascun. Aquest import es finangarà a càrrec del capítol IV del programa 313.10 de l'exercici econòmic 1994.  
DISPOSICIO FINAL  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 11 d'octubre de 1993  
El Conseller de Treball i Afers Socials,   
FRANCISCO J. SANAHUJA SANCHIS  
ANNEX  
Bases i Premis Projectes Fi de Carrera (premis 1994)  
1. Els premis tenen com a objecte reconèixer els projectes fi de carrera realitzats per alumnes de la universitat Politècnica de València i l'Escola Politècnica Superior d'Alacant, el contingut de les quals aborde el tema de l'accessibilitat al medi físic i signifiquen una millora en la qualitat de vida dels ciutadans mitjançant les actuacions que tendeixen a l'eliminació de barreres urbanístiques, arquitectòniques, de transport i de la comunicació, i també de dissenys que prevegen el paràmetre de l'accessibilitat integrada en el projecte i estudis sobre ajudes tècniques complementàries a l'urbanisme, l'edificació i el transport.  
2. S'estableixen tres premis de 150.000 pessetes, que s'adjudicaran en tres seccions diferents:  
\* Arquitectura  
\* Urbanisme i enginyeria civil  
\* Noves tecnologies aplicades a la integració del discapacitat.  
En cas que quede desert el premi en algun dels tres apartats, es podrà atorgar dins. d'altra secció si el jurat creu que hi ha treballs que el mereixen.  
.3. Lloc de presentació.  
Els treballs s'hauran de presentar personalment o per correu certificat en l'Institut Valencià de Serveis Socials, situat en el carrer Colom núm. 80, 46964 València, i s'indicarà en el sobre «Premis Projectes Fi de Carrera 1994».  
4. El termini de presentació dels treballs començarà l'endemà següent de la publicació de la convocatòria en el DOGV, i acabarà a les 14 hores del dia 3 d'octubre de 1994.  
Els interessats presentaran una còpia del projecte final de carrera que incloga tot el material gràfic que forma part d'aquest. Aquest treball anirà acompanyat d'un certificat on conste la data en la qual es va aprovar el projecte en la universitat, i també un full on consten les dades següents: títol del treball, secció a la qual es presenta, dades personals de l'autor (nom i cognoms, domicili, telèfon i fotocòpia del DNI).  
Els treballs es podran presentar en castellà o en valencià.  
La participació en aquesta convocatòria exigeix que el projecte fi de carrera s'haja aprovat en la universitat corresponent durant el curs 1993-94.  
5. Dins dels 30 dies següents a l'acabament del termini de presentació dels treballs, es farà pública la decisió del jurat, mitjançant la premsa, i a la seu de l'IVSS, en el Rectorat de la Universitat Politècnica de València i en l'Escola Politècnica de València i en l'Escola Superior d'Alacant.  
6. L'acte de Lliurament dels premis es realitzarà en la primera quinzena de novembre de 1994 en la sala d'actes de la Universitat Politècnica de València. En aquest acte, els autors exposaran els seus treballs premiats.  
7. La constitució del jurat és la següent:  
President: el Director de l'IVSS   
Vicepresident: el Vice-rector d'Investigació i Desenvolupament Tecnològic de la Universitat Politècnica de València.  
Vocals :  
\* El Cap de l'Oficina Tècnica de la Conselleria de Treball i Afers  
\* Un professor de la Universitat Politècnica de València.  
\* Un professor de l'Escola Politècnica Superior de la Universitat d'Alacant.  
\* Un professional expert en matèria d'accessibilitat designat pel Director de l'IVSS.  
\* Un tècnic de l'IVSS, que actuarà com a secretari.  
8. El jurat podrà declarar deserts els premis i la decisió serà inapel·lable.  
9. L ' a presentació d'un treball a aquesta convocatòria suposa la plena acceptació de totes les bases per part del seu autor.  
10. L'IVSS es reserva el dret de publicar, total o parcialment, el contingut dels treballs premiats.  
11: Els treballs presentats que no resulten. premiats es podran retirar de l'IVSS en el termini de tres mesos, després de publicar la decisió del jurat, i seran destruïts els que. no siguen retirats en aquest termini.


Còpia Permalink ELI